
CONSILIUL JUDEŢEAN CĂLĂRAŞI
HOTĂRÂRE

pentru aprobarea Regulamentului privind circulaţia pe drumurile publice judeţene
 a vehiculelor rutiere cu greutăţi şi/sau dimensiuni care depăşesc limitele maxime admise, 
exercitarea controlului, constatarea contravenţiilor şi aplicarea sancţiunilor 
de către împuterniciţii Consiliului Judeţean Călăraşi

    Consiliul Județean Călărași, întrunit în ședința ordinară din 29.10.2026,
    Având în vedere:

    - raportul Direcţiei Dezvoltare, Tehnică şi Relaţii Externe, înregistrat sub nr. 17694 din 26.10.2026;
    - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
    - prevederile Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare;

    - prevederile Ordinului comun nr. 1236/6509/126/2018 pentru aprobarea Normelor privind autorizarea şi desfăşurarea circulaţiei vehiculelor rutiere cu mase şi/sau dimensiuni ce depăşesc masele şi/sau dimensiunile maxime admise prevăzute în Ordonanţa Guvernului nr. 43/1997 privind regimul drumurilor, emis de ministrul transporturilor, ministrul dezvoltării regionale şi administraţiei publice şi ministrul afacerilor interne, cu modificările şi completările ulterioare;

    - prevederile Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare;
    - prevederile art. 173 alin. (1) lit. b), d), alin. (3) lit. a), f) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

    În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
     Art. 1. – Se aprobă Regulamentul privind circulaţia pe drumurile publice judeţene a vehiculelor rutiere cu greutăţi şi/sau dimensiuni care depăşesc limitele maxime adminse prevăzute de Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare, exercitarea controlului, constatarea contravenţiilor şi aplicarea sancţiunilor de către împuterniciţii Consiliului Judeţean Călăraşi, prevăzut în Anexa care face parte integrantă din prezenta hotărâre. 
     Art. 2. – Sumele reprezentând tarifele suplimentare de utilizare a drumurilor judeţene, stabilite şi aprobate anual prin hotărâre a Consiliului Judeţean Călăraşi se constituie ca surse financiare la bugetul judeţului pentru administrarea drumurilor judeţene. 

     Art. 3. – În vederea desfăşurării în bune condiţii a activităţii de control, constatarea contravenţiilor săvârşite pe drumurile publice judeţene şi aplicarea sancţiunilor potrivit Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare, Consiliul Judeţean Călăraşi va încheia un protocol de colaborare cu Inspectoratul Judeţean de Poliţie Călăraşi pentru asigurarea sprijinului acordat persoanelor împuternicite şi/sau efectuarea de controale în echipaj mixt. 

     Art. 4. – Direcţia Dezvoltare, Tehnică şi Relaţii Externe, Direcția Juridică şi Administraţie Publică, Serviciul Urbanism şi Direcţia Economică vor duce la îndeplinire prevederile prezentei hotărâri. 
     
         Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Dezvoltare, Tehnică şi Relaţii Externe, Direcției Juridice şi Administraţie Publică, Serviciului Urbanism şi Direcției Economice.
   PREŞEDINTE,                                                                                                      CONTRASEMNEAZĂ,

ec. Vasile ILIUŢĂ
                                   
                        SECRETARUL GENERAL AL JUDEȚULUI,                                                                                       

                                                                                                                         Anca-Mirela ŞTEFĂNESCU
Nr. 255

Adoptată la Călăraşi,                                                                   

Astăzi  29.10.2026, 

Redactată de Inspector,

Valentin BĂNEA, în 6 exemplare.    
